Cuneiform Tablet CCT 4 24a (BM 113277)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma ta-ra-am-ku-bi-ma É ku-ra É DAM.GÀR-kà ša-im É-bé-tum iš-tù mu-a-tí-šu kà-ni-ik-ma a-na ší-mì-im uk-ta-na-lu-mu-šu a-ma-tim a-na ší-mì-im i-ta-ad-nu um-ma šu-nu-ma ù ú-nu-tám ni-ta-na-dí-in ù šu-ma ša-im É-bé-tim lá-šu a-dí i-na-a i-lá-kà-ni lu kà-ni-ik lá ni-pá-té šu-ku-bu-um a-ḫu-qar ù me-er-ú-šu uš-ta-na-ḫu-zu-ší um-ma šu-nu-ma e ta-me-ša ša ku-ra a-na ší-mì-im li-dí-nu-ma šu-a-um É-bé-sú li-zi-iz ù IŠTAR.DINGIR-šu a-bu-ta-áš-nu-ma i-za-az né-nu a-na ša-zu-za-tí-kà ni-ta-na-lá-ak-ma i-zi-za-am lá i-mu-ú a ša ku-ra-ma ú-lá ni-za-az <gap> ma-na KÙ.GI i-na ša É-kà ší-ip-kà-tí-šu-nu É ku-ra a-na ší-mì-im a-na en-na-sú-en₆ DUMU ku-ra-ra i-ta-ad-nu i-ku-pí-a a-na en-na-sú-en₆ i-lik-ma iq-bi um-ma šu-ut-ma i-na-a e-ba-ar-kà e-zi-ib lá ta-ša-am-ma lu-mu-un li-bi-im lá té-pá-ší um-ma šu-ut-ma ša da-am-qí-iš e-pu-ší-ni-ma KÙ.BABBAR i-na ṣé-ri-a im-qú-tù a-ša-am-ma ù a-ša-am iš-ta-am lá-ma-sí a-na ú-ṣur-ša-a-šùr ù DUMU i-na-a ta-lik-ma um-ma ší-it-ma i-zi-za-ma KÙ.BABBAR É DAM.GÀR lu ni-il₅-qé-ma qá-áb-li-tám lu nu-ri ù-ul a-tù-nu-ma e-ri-a-ku lu gi-mì-lúm lá i-mu-ú en-na-ma-num ú-ša-ḫi-zi-ma a-na a-lim{ki} ta-lik-ma KÙ.BABBAR ša É en-na-ma-nim i-ba-ší-ú ù ša a-na i-ku-pí-a a-na na-ru-qí-im ta-dí-nu ta-ta-ba-al a-na a-ḫi-kà ù e <gap>-ru-<gap> <gap> <big_gap> i-za-zu <big_gap> iḫ-da-ma ku-uš-da-ma É-bé-et-kà <gap> pá-ru-ru a um-me-a-ni ù ša-zu-za-tí-kà tù-dí-na-tí-ni nu-lá-qí-it-ma a-na KÙ.BABBAR ší-im ḫu-sà-re-e a-na É a-lim nu-uš-ta-qí-il₅